L'òrgano el xe un strumento musicàl dea famijia degli aeròfoni. El vien sonà par mexo de una o pì tastiere ciamàe manuali e de una pedajiera. El sóno el vien fora da un sistema de cane, metàłiche o de legno, de grandésa, longhésa e fatura desferénte a seconda del tinbro e de ła nota. L'òrgano el xe uxà prinsipalmente inte ła mùxega sacra e inte łe liturgie. Ghe xe anca dee derivasion dal'òrgano, reałixàe soratuto par esar pì pìcołe e pì econòmeghe, par exempio l'harmonium e l'organo Hammond. Spesialmente, co ła tecnołogia avansada, el ga sostituìo tuti i afari complicài che ghe gera drento ai òrgani con sircùiti ełetrònisi e altoparlanti. Ła grandesa de sto strumento ła xe davèro inportante par el funsionamento: ghe xe òrgani chei sùpara łe diexe otave. Daspò l'òrgano, sonà co tècnega apropiada, el xe bon a produre na complesa sinfonia de soni anca grasie ai desferenti registri sociai ai manuałi e a ła pedałiera.